Хайнц Калау
Всичко, което е истинско

Превод от немски: Венцеслав Константинов, —

chitanka.info

Всичко, което е истинско,

може да бъде тихо.

Тихо зреят плодовете.

Листата падат леко.

Безмълвно снегът ги покрива,

кротко замръзва езерото —

настъпва смъртта като сън.

Зачатието е мълчаливо.

Слънчевите лъчи не крещят.

Никой не чува, когато снегът се топи.

Всички треви от земята израстват —

безмълвно.

Когато пъпките се разтварят,

не гърми.

Всичко, което е истинско,

може да бъде тихо.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.